**Ministru kabineta noteikumu projekta „Lauksaimniecības un akvakultūras dzīvnieku, to ganāmpulku un novietņu reģistrēšanas un lauksaimniecības dzīvnieku apzīmēšanas kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Tā kā 2018. gada 7. novembrī ir stājies spēkā Dzīvnieku audzēšanas un ciltsdarba likums (turpmāk – Likums), Ministru kabineta 2014. gada 15. jūlija noteikumi Nr.393 „Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība” (turpmāk – noteikumi Nr.393) zaudēs spēku 2019. gada 1. martā. Zemkopības ministrija ir sagatavojusi Ministru kabineta noteikumu projektu „Lauksaimniecības un akvakultūras dzīvnieku, to ganāmpulku un novietņu reģistrēšanas un lauksaimniecības dzīvnieku apzīmēšanas kārtība” (turpmāk – noteikumu projekts), lai nodrošinātu lauksaimniecības un akvakultūras dzīvnieku, to ganāmpulku un novietņu, kā arī lauksaimniecības dzīvnieku apzīmēšanas kārtību un dot precīzu iespēju izsekot lauksaimniecības un akvakultūras dzīvnieku kustībai un to slimību uzliesmojumiem, kā arī nodrošināt informāciju par dzīvnieka īpašnieku un tā īpašumā vai turētāju un tā pārziņā esošiem dzīvniekiem un notikumiem ar tiem, dzīvnieku veselības un labturības uzraudzības pasākumu reģistrāciju, uzskaiti un analīzi, tā garantējot sabiedrības veselību un dzīvnieku izcelsmes pārtikas patērētāju aizsardzību Lauksaimniecības datu centra (turpmāk – Datu centrs) lauksaimniecības dzīvnieku, ganāmpulku un novietņu reģistrā, kas ir valsts informācijas sistēmas "Lauksaimniecības datu centra informācijas sistēma" (turpmāk – elektroniskā datubāze) sastāvdaļa. Saskaņā ar Likuma Pārejas noteikumu 2. punktu noteikumu projekts jāpieņem līdz 2019. gada 28. februārim. |
| **I. Tiesību akta projekta izstrādes nepieciešamība** |
| 1. | Pamatojums | Dzīvnieku audzēšanas un ciltsdarba likuma 10. panta pirmā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir noteikumi Nr.393, kuros noteikta lauksaimniecības un akvakultūras dzīvnieku, to ganāmpulku, novietņu un lauksaimniecības dzīvnieku apzīmēšanas kārtība.Noteikumu projekta mērķis ir paredzēt lauksaimniecības un akvakultūras dzīvnieku, to ganāmpulku, novietņu reģistrēšanas kārtību un lauksaimniecības dzīvnieku apzīmēšanas kārtību, kas dod iespēju precīzi izsekot lauksaimniecības un akvakultūras dzīvnieku kustībai un to slimību uzliesmojumiem, kā arī elektroniskā datubāzē nodrošināt informāciju par dzīvnieka īpašnieku un tā īpašumā vai turētāju un tā pārziņā esošiem dzīvniekiem un notikumiem ar tiem, dzīvnieku veselības un labturības uzraudzības pasākumu reģistrāciju, uzskaiti un analīzi, tā garantējot sabiedrības veselību un dzīvnieku izcelsmes pārtikas patērētāju aizsardzību līdzīgi kā tas bija noteikts noteikumos Nr.393.Lauksaimniecības dzīvnieku, ganāmpulku un novietņu reģistrs sastāv no:1. lauksaimniecības dzīvnieku reģistra;
2. ganāmpulku reģistra;
3. novietņu reģistra.

Noteikumu projekts paredz: 1) lauksaimniecības un akvakultūras dzīvnieku ganāmpulku un novietņu reģistrēšanas kārtību;2) lauksaimniecības dzīvnieku apzīmēšanas un to reģistrēšanas kārtību, nosakot arī obligātos apzīmēšanas veidus un līdzekļus;3) lauksaimniecības un akvakultūras dzīvnieku īpašnieku turētāju un noteikumu projektā noteikto citu personu pienākumus un atbildību;4) Datu centra un Pārtikas un veterinārā dienesta kompetenci un atbildību;5) Datu centra elektroniskās datubāzes veidošanu un uzturēšanu, kā arī informācijas reģistrēšanas, uzskaites un atjaunošanas kārtību tajā;6) precizēt informācijas apmaiņu, tās iesniegšanas termiņus un citu noteikumu projektā paredzēto nepieciešamo dokumentu un ziņojumu aprites kārtību elektroniskā datubāzē starp dzīvnieku īpašniekiem, turētājiem, personām, kas veic dzīvnieku mākslīgo apsēklošanu un dzīvnieku apzīmēšanu, kautuvēm, savākšanas centriem, Datu centru un Pārtikas un veterināro dienestu. Datu centrs dzīvnieku īpašniekus un turētājus savā tīmekļvietnē un tīmekļvietnē, kuras adrese ir norādīta Valsts reģionālās attīstības aģentūras pārziņā esošajā valsts pārvaldes pakalpojumu katalogā, nodrošina ar visa veida informāciju un dokumentiem, ko var iesniegt papīra vai elektroniskā dokumenta formā vai Datu centra elektroniskās paziņošanas sistēmā, kā arī izsniedz tiem valstī noteiktos obligātos dzīvnieku apzīmēšanas līdzekļus.Tā kā Datu centra izveidotā elektroniskā datubāze regulāri tiek uzlabota un papildināta, noteikumu projektā paredzēts papīra veidlapu iesniegšanu aizstāt ar tiešu datu ievadi un informācijas iesniegšanu elektroniskā datubāzē, izmantojot Datu centra elektroniskās paziņošanas sistēmu. Tas būtiski samazina administratīvo slogu, t.i., gan dzīvnieku īpašniekiem, gan turētājiem, gan citām iesaistītām personām samazina dokumentu iesniegšanai patērēto laiku un finansiālos izdevumus, ja tie tiek sūtīti pa pastu, kā arī laiku informācijas apmaiņai starp Datu centru un Pārtikas un veterināro dienestu. Turklāt Pārtikas un veterinārajam dienestam kā kontrolējošai iestādei tiek dota iespēja reģistrēt nepieciešamos datus par lauksaimniecības un akvakultūras dzīvnieku novietņu statusu attiecībā uz infekcijas slimībām un pārvietošanas vai produkcijas realizācijas ierobežojumiem un citas nepieciešamās ziņas Datu centra elektroniskā datubāzē. Izmantojot elektronisko paziņošanas sistēmu, dzīvnieku īpašniekiem un turētājiem, citām ieinteresētajām personām (pārraugiem, apsēklošanas tehniķiem, veterinārārstiem u.c.) un valsts uzraudzības iestādēm būs iespēja operatīvi iesniegt jebkurus datus par novietnēm un dzīvniekiem, nosakot karantīnas zonas dzīvnieku slimību izplatību gadījumos, identificējot un reģistrējot dzīvnieku pārvietošanu, tiek mazināts kļūdu risks. Tāpat tiek samazināts administratīvais slogs dzīvnieku īpašniekiem un turētājiem, piemēram, nebūs jāziņo par aitu, kazu, zirgu un liellopu kastrāciju, cūku īpašniekiem, kuri tur cūkas paša patēriņam, būs jāziņo tikai divas reizes gadā, kā arī pārvietošanas pavaddokumentos nav jānorāda pārvadāšanas atļaujas numuru. Lai nodrošinātu vienādu terminu lietojumu normatīvajos aktos, noteikumu projektā termins “savvaļas sugas dzīvnieki” ir aizstāts ar terminu “citu sugu dzīvnieki”, jo Likumā noteikta jauna definīcija attiecībā uz lauksaimniecības dzīvniekiem. Savukārt noteikumu projekta 11.2. apakšpunktā noteikts, ka novietnes reģistrā papildus norāda arī kadastra numuru, jo ģeogrāfiskās koordinātas un atrašanās vietas adrese var neatspoguļot faktisko atrašanās vietu, kā arī ne visiem zemes gabaliem ir piešķirta adrese. Ir zemes vienības un novietnes, kurām ar kadastra numuru ir piešķirts nosaukums. Datu centrs kadastra numuru pievienos, izmantojot datus no Valsts zemes dienesta datubāzes.Kā papildus prasība noteikumu projekta 11.4. apakšpunktā Datu centram ir noteikts papildināt elektronisko datubāzi ar datiem par novietnes un kūtsmēslu uzglabāšanas apsaimniekošanu, kur tiks apkopota informācija par novietnē izmantoto dzīvnieku turēšanas veidu (t.sk. grīdas segums, izmantotie pakaiši, ēdināšana, slaukšana) un kūtsmēslu apsaimniekošanu (t.sk. kūtsmēslu uzglabāšana: krātuves veidi un to ietilpība, kūtsmēslu iestrāde un to pārstrāde), lai nodrošinātu Eiropas Savienības normatīvo aktu par siltumnīcefekta izraisošo gāzu (SEG) emisiju samazināšanu un starptautisko auditoru sagatavoto atzinumu un ieteikumu ieviešanu par Latvijas sagatavoto un iesniegto nacionālās inventarizācijas ziņojuma par SEG emisijām lauksaimniecības sektorā, kā arī datus izmantotu Centrālās statistikas pārvalde (CSP) statistikas vajadzībām, tostarp 2020.gada skaitīšanai par lauku saimniecību integrētu statistiku, un nevalstisko organizāciju (šķirnes dzīvnieku audzētāju biedrību) priekšlikuma ieviešanu, jo tas dos iespēju novērtēt lopkopības nozares pašreizējo situāciju un veicinās nozares politikas un attīstības plānošanu nākotnē. Tāpat turpmāk šajā novietnes reģistrā uzkrātie dati tiks pastāvīgi izmantoti Latvijas nacionālā inventarizācijas ziņojuma par SEG emisijām lauksaimniecības sektorā sagatavošanā, tostarp N2O, CH4 un amonjaka emisiju aprēķināšanai, ļaujot valstij pāriet uz precīzāku aprēķināšanas metodes izmantošanu, kā arī dažādu citu datu apstrādei un uzskaitei, kas nepieciešama CSP, citām iestādēm un personām, lai sagatavotu dažāda veida ziņojumus un īstenotu tām normatīvajos aktos noteiktos uzdevumus. Tā būs iespēja dzīvnieku īpašniekiem noņemt administratīvo slogu katrreiz, kad nepieciešams sniegt datus par novietnē esošo aprīkojumu un iekārtām, kūtsmēslu krātuvju uzglabāšanu un to % sadalījumu valstī saimniecību līmenī u. tml. Noteikumu projekta tiesiskais regulējums sabiedrības grupām un institūcijām nemaina ne tiesības un pienākumus, ne arī veicamās darbības, jo tie jau bija paredzēti noteikumos Nr.393. |
| 3. | Projekta izstrādē iesaistītās institūcijas un publiskas personas kapitālsabiedrības | Datu centrs un Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz:1) lauksaimniecības un akvakultūras dzīvnieku īpašniekiem un turētājiem. Lauksaimniecības datu centra elektroniskajā datubāzē 01.01.2019. bija reģistrēti 30 662 ganāmpulki, tāpēc dzīvnieku īpašnieku un turētāju skaits aptuveni atbilst minētajam skaitlim – 30 662;2) pakalpojumu sniedzējiem ciltsdarba jomā – fiziskas personas, kas veic lauksaimniecības dzīvnieku vērtēšanu, pārraudzību, mākslīgo apsēklošanu, olšūnu un embriju transplantāciju. Pēc Datu centra informācijas, tādu ir 15 897;3) 15 šķirnes lauksaimniecības dzīvnieku audzētāju biedrībām un organizācijām. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada negatīvu ietekmi uz uzņēmējdarbības vidi un dažāda lieluma uzņēmumiem, konkurenci, vidi, veselību un nevalstiskajām organizācijām. Noteikumu projekts rada pozitīvu ietekmi uz Nacionālā attīstības plāna rādītājiem, jo nodrošina dzīvnieku veselības un labturības uzraudzības pasākumu reģistrāciju, uzskaiti un analīzi, tā garantējot sabiedrības veselību un dzīvnieku izcelsmes pārtikas patērētāju aizsardzību.  |
| 3. | Administratīvo izmaksu monetārs novērtējums | Projekts šo jomu neskar. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Parlamenta un Padomes 2000. gada 17. jūlija Regula (EK) Nr.1760/2000, ar ko izveido liellopu identifikācijas un reģistrācijas sistēmu un paredz liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr.820/97.Komisijas 2004. gada 29. aprīļa Regula (EK) Nr.911/2004, ar ko īsteno Eiropas Parlamenta un Padomes Regulu (EK) Nr.1760/2000 attiecībā uz krotālijām, pasēm un saimniecības reģistriem. Eiropas Parlamenta un Padomes 2004. gada 29. aprīļa Regula (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku.Padomes 2003. gada 17. decembra Regula (EK) Nr.21/2004, ar ko izveido aitu un kazu identifikācijas sistēmu un ar ko groza Regulu (EK) Nr.1782/2003 un Direktīvas 92/102/EEK un 64/432/EEK. Komisijas 2015. gada 17. februāra Īstenošanas Regula (ES) Nr.2015/262, ar ko saskaņā ar Padomes Direktīvas 90/427/EEK un 2009/156/EK nosaka zirgu dzimtas dzīvnieku identifikācijas metožu noteikumus (Zirgu dzimtas dzīvnieku pasu regula).Padomes 1990.gada 26.jūnija Direktīva 90/427/EEK par zootehniskajiem un ģenealoģiskajiem nosacījumiem, kas regulē Kopienas iekšējo tirdzniecību ar zirgu dzimtas dzīvniekiem.Padomes 2008. gada 15. jūlija Direktīva 2008/71/EK par cūku identifikāciju un reģistrēšanu. Padomes 1964. gada 26. jūnijs Direktīva 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā. Padomes 1997. gada 17. marta Direktīva 97/12/EK, ar ko groza un atjaunina Direktīvu 64/432/EEK par veselības problēmām, kas ietekmē liellopu un cūku tirdzniecību Kopienā.Eiropas Parlamenta un Padomes 2014.gada 15.maija Direktīva 2014/64/ES, ar ko attiecībā uz elektroniskām datubāzēm, kuras ietilpst dalībvalstu uzraudzības sistēmās, groza Padomes Direktīvu 64/432/EEK.Komisijas 2000. gada 23. oktobra Lēmums 2000/678/EK, ar ko nosaka sīki izstrādātus noteikumus saimniecību reģistrēšanai valsts datu bāzēs par cūku dzimtas dzīvniekiem, kā paredzēts Padomes Direktīvā 64/432/EEK. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabula **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Parlamenta un Padomes 2000. gada 17. jūlija Regula (EK) Nr.1760/2000, ar ko izveido liellopu identifikācijas un reģistrācijas sistēmu un paredz liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr.820/97 (turpmāk – Regula Nr.1760/2000). Komisijas 2004. gada 29. aprīļa Regula (EK) Nr.911/2004, ar ko īsteno Eiropas Parlamenta un Padomes Regulu (EK) Nr.1760/2000 attiecībā uz krotālijām, pasēm un saimniecības reģistriem (turpmāk – Regula Nr.911/2004).Eiropas Parlamenta un Padomes 2004. gada 29. aprīļa Regula (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (turpmāk – regula Nr.853/2004).Padomes 2002. gada 17. decembra Regula (EK) Nr.21/2004, ar ko izveido aitu un kazu identifikācijas sistēmu un ar ko groza Regulu (EK) Nr.1782/2003 un Direktīvas 92/102/EEK un 64/432/EEK (turpmāk – Regula Nr.21/2004). Komisijas 2015. gada 17. februāra Īstenošanas Regula (ES) Nr.2015/262, ar ko saskaņā ar Padomes Direktīvas 90/427/EEK un 2009/156/EK nosaka zirgu dzimtas dzīvnieku identifikācijas metožu noteikumus (Zirgu dzimtas dzīvnieku pasu regula) (turpmāk – regula Nr.2015/262)).Padomes 1990.gada 26.jūnija Direktīva 90/427/EEK par zootehniskajiem un ģenealoģiskajiem nosacījumiem, kas regulē Kopienas iekšējo tirdzniecību ar zirgu dzimtas dzīvniekiem (turpmāk – Direktīva 90/427).Padomes 2008. gada 15. jūlija Direktīva 2008/71/EK, par cūku identifikāciju un reģistrēšanu. (turpmāk – Direktīva 2008/71).Padomes 1964. gada 26. jūnijs Direktīva 64/432 par dzīvnieku veselības problēmām, kas ietekmē liellopu un cūku tirdzniecību Kopienā (turpmāk – Direktīva 64/432).Padomes 1997. gada 17. marta Direktīva 97/12/EK, ar ko groza un atjaunina Direktīvu 64/432/EEK par veselības problēmām, kas ietekmē liellopu un cūku tirdzniecību Kopienā (turpmāk – Direktīva 97/12).Eiropas Parlamenta un Padomes 2014.gada 15.maija Direktīva 2014/64/ES, ar ko attiecībā uz elektroniskām datubāzēm, kuras ietilpst dalībvalstu uzraudzības sistēmās, groza Padomes Direktīvu 64/432/EEK (turpmāk – Direktīva 2014/64).Komisijas 2000. gada 23. oktobra Lēmums 2000/678/EK, ar ko nosaka sīki izstrādātus noteikumus saimniecību reģistrēšanai valsts datu bāzēs par cūku dzimtas dzīvniekiem, kā paredzēts Padomes Direktīvā 64/432/EEK (turpmāk – Lēmums 2000/678). |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta, vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2008/71 4. panta 2.punkta “a” apakšpunkts; | Noteikumu projekta 3.4.apakšpunkts | Ieviests pilnībā. | Neparedz stingrākas prasības. |
| Lēmuma 2000/678 1. panta 1.punkta “e” apakšpunkts | Noteikumu projekta 8.punkts  | Ieviests pilnībā. | Neparedz stingrākas prasības. |
| Regulas Nr.2015/262 38. panta 1.punkts  | Noteikumu projekta 9.1.apakšpunkts | Ieviests pilnībā. | Neparedz stingrākas prasības. |
| Regulas Nr.21/2004 pielikuma D iedaļa  | Noteikumu projekta 9.2.apakšpunkts | Ieviests pilnībā. | Neparedz stingrākas prasības. |
| Direktīvas 2014/64 1. pants;Regulas Nr.1760/20004. panta 1. punkts, 4.b pants, 4.c panta 1. punkts un 4.d pants | Noteikumu projekta 9.3.apakšpunkts  | Ieviests pilnībā.  | Neparedz stingrākas prasības. |
| Direktīvas 97/12 pielikuma 14. panta 3.punkta C daļas 3.apakšpunkta pirmā un otrā rindkopa  | Noteikumu projekta 9.4.apakšpunkts | Ieviests pilnībā attiecībā uz Direktīvas 97/12 pielikuma 14. panta 3.punkta C daļas 3.apakšpunkta pirmo un otro rindkopu. Pārējās Direktīvas 97/12 pielikuma 14. panta prasības ir pārņemtas Veterinārmedicīnas likumā un Ministru kabineta 2009.gada 22.decembra noteikumos Nr.1647 „Veterinārās prasības govju un cūku apritei”. | Neparedz stingrākas prasības. |
| Direktīvas 97/12 pielikuma 14.panta 3.punkta C daļas 2.apakšpunkts;Lēmuma 2000/678 1.panta 2.punkta “c” un “e” apakšpunkts | Noteikumu projekta 10.punkts | Ieviests pilnībā attiecībā uz Direktīvas 97/12 pielikuma 14. panta 3.punkta C daļas 2.apakšpunktu un Lēmuma 2000/678 1.panta 2.punkta “c” un “e” apakšpunktu. Pārējās Direktīvas 97/12 pielikuma 14. panta prasības ir pārņemtas Veterinārmedicīnas likumā un Ministru kabineta 2009.gada 22.decembra noteikumos Nr.1647 „Veterinārās prasības govju un cūku apritei”. | Neparedz stingrākas prasības. |
| Direktīvas 2008/71 3. panta 1.punkts unLēmuma 2000/678 1.panta 1.punkta “a”, “b”, “c” un “d” apakšpunkts un 2.punkta “e” apakšpunkts | Noteikumu projekta 11., 12., un 13.punkts | Ieviests pilnībā. | Neparedz stingrākas prasības. |
| Direktīvas 97/12 14. panta 3.punkta C daļas 3.apakšpunkta trešā rindkopa;Direktīvas 2008/71 3.panta 1.punkta “a” apakšpunkts  | Noteikumu projekta 14.punkts | Ieviests pilnībā attiecībā uz Direktīvas 2008/71 3. panta 1.punktu “a” apakšpunktu un Direktīvas 97/12 pielikuma 14. panta 3.punkta C daļas 3.apakšpunkta trešo rindkopu.Pārējās Direktīvas 97/12 pielikuma 14. panta prasības ir pārņemtas Veterinārmedicīnas likumā un Ministru kabineta 2009.gada 22.decembra noteikumos Nr.1647 "Veterinārās prasības govju un cūku apritei”. | Neparedz stingrākas prasības. |
| Direktīvas 2008/71 4.panta 1.punkta pirmā un otrā atkāpe un 5.panta 1.punkta “c” apakšpunkts | Noteikumu projekta 15.2.apakšpunkts | Ieviests pilnībā. | Neparedz stingrākas prasības. |
| Regulas Nr.21/2004 pielikuma B iedaļa | Noteikumu projekta 15.3.apakšpunkts | Ieviests pilnībā. | Neparedz stingrākas prasības. |
| Direktīvas 2008/71 4.panta 2.punkta “c” apakšpunkts;  | Noteikumu projekta 16.punkts | Ieviests pilnībā. | Neparedz stingrākas prasības. |
| Direktīvas 2008/71 4.panta 2.punkta “b” apakšpunkts  | Noteikumu projekta 29. un 30.punkts | Ieviests pilnībā. | Neparedz stingrākas prasības. |
| Regula Nr.853/2004 II pielikuma III sadaļu | Noteikumu projekta 38.1.3.apakšpunkts | Ieviests pilnībā. | Neparedz stingrākas prasības. |
| Regulas Nr.911/2004 1.panta 1., 2. un 6.punkts; Regulas Nr.21/2004 4.panta 6.punkts un pielikuma A iedaļas 1., 2., 3., 4., 5. un 6.punkts un Regulas Nr.2015/262 2.panta „n” apakšpunkts. | Noteikumu projekta 46.punkts | Ieviests pilnībā. | Neparedz stingrākas prasības. |
| Regulas Nr.911/2004 6.panta 1.punkts  | Noteikumu projekta 49.punkts | Ieviests pilnībā. | Neparedz stingrākas prasības. |
| Direktīvas 2008/71 5.pants 1.punkta “a” apakšpunkts un 2.punkta pirmā rindkopa; | Noteikumu projekta 50.punkts | Ieviests pilnībā. | Neparedz stingrākas prasības. |
| Direktīvas 2008/71 4.panta 1.punkta trešā rindkopa  | Noteikumu projekta 51.punkts | Ieviests pilnībā. | Neparedz stingrākas prasības. |
| Direktīvas 2008/71 5.panta 1.punkta “b” un “c” apakšpunkts un 4.panta 1.punkta trešā rindkopa | Noteikumu projekta 54.punkts | Ieviests pilnībā. | Neparedz stingrākas prasības. |
| Direktīvas 2008/71 6.pants  | Noteikumu projekta 55.punkts | Ieviests pilnībā. | Neparedz stingrākas prasības. |
| Direktīvas 2008/71 8.pants  | Noteikumu projekta 56.punkts | Ieviests pilnībā. | Neparedz stingrākas prasības. |
| Regulas Nr.2015/262 7.pants | Noteikumu projekta 61.punkts | Ieviests pilnībā. | Neparedz stingrākas prasības. |
| Regulas Nr.2015/262 18.panta 2.punkts;Direktīvas 90/427 8.panta 1.punkts | Noteikumu projekta 62.punkts un pielikums | Ieviests pilnībā attiecībā uz Regulas Nr.2015/262 18.panta 2.punktu un Direktīvas 90/427 8.panta 1.punktu. Pārējās Direktīvas 90/427 minētās prasības ir noteiktas normas pārņemtas Ciltsdarba un dzīvnieku audzēšanas likumā un citos normatīvajos aktos par ciltsdarbu. | Neparedz stingrākas prasības. |
| Regulas Nr.2015/262 16.pants un 17.panta 1.punkts  | Noteikumu projekta 63.punkts | Ieviests pilnībā. | Neparedz stingrākas prasības. |
| Regulas Nr.2015/262 9.pants un 2.panta “o” apakšpunkts  | Noteikumu projekta 64.punkts | Ieviests pilnībā. | Neparedz stingrākas prasības. |
| Regulas Nr.2015/262 34.panta 1.punkta „a” un „b” apakšpunkts  | Noteikumu projekta 66.punkts | Ieviests pilnībā. | Neparedz stingrākas prasības. |
| Regulas Nr.2015/262 13.panta 1.punkts | Noteikumu projekta 69.punkts | Ieviests pilnībā. | Neparedz stingrākas prasības. |
| Regulas Nr.2015/262 6.pants, 13.panta 2.punkts, 40. pants | Noteikumu projekta 70.punkts | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Tā kā Regulas Nr.21/2004 8. panta 4.punktā ir paredzētā rīcības brīvība dalībvalstij, noteikumu projekta 9.2.apakšpunktā ir paredzēts, ka elektroniskajā datubāzē pievienojama papildu informāciju. Informācija dos precīzu iespēju izsekot lauksaimniecības dzīvnieku kustībai un dzīvnieku slimību uzliesmojumiem, kā arī nodrošinās dzīvnieku veselības un labturības uzraudzības pasākumu reģistrāciju, uzskaiti un analīzi, tā garantējot sabiedrības veselību un dzīvnieku izcelsmes pārtikas patērētāju aizsardzību. EK eksperti, veicot pārbaudes uz vietas, ir atzinuši Latvijas elektronisko datubāzi par darboties spējīgu un pilnīgu.Tā kā Regulas Nr.911/2004 9. pants paredz atkāpi, ka dalībvalsts var noteikt ziņošanu par dzīvnieka piedzimšanu vienlaikus ar dzīvnieka apzīmēšanu, tad noteikumu projekta 28.punktā noteikts, ka dzīvnieka turētājam ir jāziņo par attiecīgu notikumu Datu centram septiņu dienu laikposmā pēc dzīvnieka apzīmēšanas. Tas būtiski atvieglo un samazina administratīvo slogu dzīvnieka īpašniekam, t.i., sniegt ziņas vienreiz nevis divreiz, ja Latvija kā dalībvalsts neizmantotu šo izvēli. Tāpat informācija nodrošinās iespēju izsekot lauksaimniecības dzīvnieku kustībai un dzīvnieku slimību uzliesmojumiem, kā arī nodrošina dzīvnieku veselības un labturības uzraudzības pasākumu reģistrāciju, uzskaiti un analīzi, tā garantējot sabiedrības veselību un dzīvnieku izcelsmes pārtikas patērētāju aizsardzību.Tā kā Regulas Nr.1760/2000 4.a panta 1.punkts paredz, ka dzīvnieks jāapzīmē dalībvalsts noteiktā laikposmā, šo noteikumu projekta 47. punktā noteikts, ka dzīvnieks apzīmējams 20 dienu laikā, neuzliekot stingrākas prasības, kā ir noteikts iepriekšminētajā regulas pantā, vienlaikus norādot, kurā vietā dzīvniekam tiek iestiprināta krotālija (Regulas Nr.1760/2000 4. panta 1.punkta ceturtā rindkopa: krotālijas dzīvniekiem piestiprina kompetentās iestādes noteiktā veidā). Tā kā Regulas Nr.21/2004 4.panta 1. un 4.punkts paredz, ka dzīvnieks jāapzīmē dalībvalsts noteiktā laikposmā, tad šo noteikumu projekta 57. un 58. punkts paredz, ka dzīvnieks ir jāapzīmē 30 dienu laikā no tā piedzimšanas (58.pants), savukārt no trešās valsts ievestos dzīvniekus apzīmē pēc to ievietošanas novietnē, nepārsniedzot 14 dienas pēc veterinārajām pārbaudēm, kuras noteiktas atbilstoši normatīvajiem aktiem par veterināro kontroli, kas jāievēro, ievedot Latvijā dzīvniekus no trešajām valstīm laikā, kā arī vienlaikus norādot, kurā vietā dzīvniekam tiek iestiprināta krotālija (Regulas Nr.21/2004 4.panta 7.punkts: krotālijas dzīvniekiem piestiprina kompetentās iestādes noteiktā veidā). Dzīvnieki pēc iespējas ātrāk ir jāapzīmē, lai nodrošinātu to izsekojamību un novērstu zoonožu un dzīvnieku infekcijas slimību izplatīšanos, kā arī garantētu sabiedrības veselību un dzīvnieku izcelsmes pārtikas patērētāju aizsardzību. Dzīvnieku apzīmēšanas termiņš ir saskaņots ar NVO, un šīs prasības ir spēkā jau kopš 1999.gada un tika saglabātas, Latvijai iestājoties ES. Turklāt EK eksperti veicot, pārbaudes uz vietas, ir atzinuši Latvijas apzīmēšanas un reģistrēšanas sistēmu par darboties spējīgu un pilnīgu.Tā kā Regulas Nr.21/2004 9. panta 3.punkta pirmā rindkopā noteikts, ka, sākot ar 2009. gada 31. decembri, visi dzīvnieki ir jāapzīmē elektroniski, bet iepriekšminētās regulas otrā un trešā atkāpe paredz, ka tad, ja dzīvnieku skaits nepārsniedz noteiktu daudzumu (un Latvijā tā arī ir), tad Latvija visus dzīvniekus var neapzīmēt elektroniski. Tādējādi noteikumu projekta 59.punkts skaidrības labad un tādēļ, lai dzīvnieku īpašniekam neradītu lielus naudas līdzekļu izdevumus, paredz, ka dzīvnieki elektroniski apzīmējami tikai tad, kad tie tiek izvesti uz citu dalībvalsti, jo citādi īpašnieks var domāt, ka ir obligāti elektroniski jāapzīmē visi dzīvnieki. Tā kā Regulas Nr.2015/262 13.pantā dalībvalstij ir paredzēta rīcības brīvība, noteikumu projekta 69.punktā ir paredzēts, ka savvaļā vai pussavvaļā dzīvojoši zirgu dzimtas dzīvnieki ir jāidentificē saskaņā ar regulas Nr. 2015/262 13. panta 1. punkta prasībām. Šī prasība ir noteikta, lai nodrošinātu savvaļā vai pussavvaļā dzīvojošu zirgu dzimtas dzīvnieku izsekojamību un novērstu zoonožu un dzīvnieku infekcijas slimību izplatīšanos, kā arī garantētu sabiedrības veselību un dzīvnieku izcelsmes pārtikas patērētāju aizsardzību un, ievērojot Pārtikas un veterināra dienesta priekšlikumu, pilnvērtīgi varētu pildīt kontroles funkcijas attiecībā uz dzīvnieku izsekojamību un to identificēšanu. Šī prasība ir saskaņota ar šķirnes dzīvnieku audzētāju asociācijām un citām iesaistītajām nevalstiskajām organizācijām.Latvija nepiemēro Regulas Nr.2015/262 18.panta 4. un 5.punktā dalībvalstij noteikto rīcības brīvību, jo zirgu dzimtas dzīvnieki tiek identificēti, ja tiem ir izsniegts identifikācijas dokuments (pase), pases dublikāts vai identifikācijas dokumenta aizstājējs un tie ir apzīmēti ar transponderu, savukārt alternatīvie apzīmēšanas līdzekļi zirgu dzimtas dzīvnieku apzīmēšanai nav atļauti, tāpēc arī nav nepieciešams paredzēt alternatīvās identitātes pārbaudes. Iepriekšminētā prasība ir saskaņota ar noteikumu projektā izstrādē iesaistītajām institūcijām un šķirnes dzīvnieku audzētāju asociācijām.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

2.tabula. Projekts šo jomu neskar.

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu 10.01.2019. tika ievietota tīmekļa vietnē [www.zm.gov.lv](http://www.zm.gov.lv) |
| 2. | Sabiedrības līdzdalība projekta izstrādē | Noteikumu projekta elektroniska saskaņošana ar Lauksaimniecības organizāciju sadarbības padomi un Zemnieku saeimu. Rīkotas sanāksmes 13.12.2018. un 23.01.2019. ar Latvijas aitu audzētāju asociāciju un Latvijas kazkopības organizāciju, Lauksaimniecības datu centra un Pārtikas un veterinārā dienesta pārstāvju dalību. |
| 3. | Sabiedrības līdzdalības rezultāti | Par tīmekļvietnē [www.zm.gov.lv](http://www.zm.gov.lv) ievietoto noteikumu projektu iebildumi vai priekšlikumi netika saņemti.Lauksaimnieku organizāciju sadarbības padome, Zemnieku saeima, Latvijas aitu audzētāju asociācija un Latvijas kazkopības organizācija atbalsta noteikumu projekta tālāku virzību. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauksaimniecības datu centrs, Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas un tā izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

 Zemkopības ministrs K. Gerhards

Lavrinovica 67027528

ineta.lavrinovica@zm.gov.lv